நேற்று காலை கோபியில் இருந்து சத்தியமங்கலம் அருகே உள்ள ஆலத்துக்கோம்பைக்கு தனியார் பள்ளிக்கூட வேன் ஒன்று மாணவ- மாணவிகளை அழைத்து வருவதற்காக சென்றது. ஏற்கனவே ஆற்றில் ஏற்பட்ட வெள்ளப்பெருக்கின் காரணமாக ஆலத்துக்கோம்பை ஊருக்குள் தண்ணீர் புகுந்ததுடன் அங்குள்ள ரோட்டில் வெள்ளம் பெருக்கெடுத்து ஓடியது. இந்த நிலையில் அந்த ரோட்டின் வழியாக சென்ற பள்ளி வேன் எதிர்பாராதவிதமாக தண்ணீரில் இழுத்து செல்லப்பட்டு ரோட்டோர பள்ளத்தில் இறங்கியது. தண்ணீர் அதிக அளவில் சென்றதால் வேனின் பாதியளவு பகுதி தண்ணீரில் மூழ்கியது. உடனே வேனின் டிரைவர் மற்றும் அதில் இருந்த பெண் உதவியாளர் ஆகியோர் சத்தம் போட்டு கத்தினர். இதை பார்த்த அக்கம் பக்கத்தினர். ஓடோடி வந்து 2 பேரையும் மீட்டனர். இதைத்தொடர்ந்து அப்பகுதி மக்கள் தண்ணீரில் மூழ்கிய வேனை டிராக்டரில் கயிறு கட்டி மீட்டனர். இதனால் பரபரப்பு ஏற்பட்டது.